Komission asetus (EY) N:o 200/97, annettu 31 päivänä tammikuuta 1997, naudanliha-alan palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta



Virallinen lehti nro L 031 , 01/02/1997 s. 0062 - 0062



KOMISSION ASETUS (EY) N:o 200/97, annettu 31 päivänä tammikuuta 1997, naudanliha-alan palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta 18 päivänä marraskuuta 1996 annetun neuvoston asetuksen (EY) N:o 2222/96 (1) ja erityisesti sen 2 artiklan, sekä katsoo, että yhteisön naudanlihamarkkinoilla useimmat ruhot myydään perinteisesti vähintään 120 kilogramman painoisina; naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (2), sellaisena kuin se on viimeksi muutettuna asetuksella (EY) N:o 2222/96, 4 i artiklan 1 kohdassa ja naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89 kumoamisesta 23 päivänä joulukuuta 1992 annetun komission asetuksen (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 18/97 (4), luvun V toisessa jaksossa säädetyn vasikoiden aikaistetusta markkinoille saattamisesta maksettavan palkkion saamiseksi tietyissä jäsenvaltioissa tuotetut vasikan ruhot on myytävä enintään 120 kilogramman painoisina; tämän vasikanlihatuotteen epätavallisen tarjontamuodon vuoksi markkinoilla voi esiintyä tilapäisiä vaikeuksia, joiden johdosta tällaisten kevyiden ruhojen kauppakustannukset nousevat suhteellisesti korkeammiksi; jotta aikaistetusta markkinoille saattamisesta maksettavalla palkkiolla olisi tämä tausta huomioon ottaen toivottu vaikutus naudanlihamarkkinoilla, olisi asetuksen (EY) N:o 2222/96 2 artiklan mukaisena siirtymätoimenpiteenä myönnettävä lisämäärä kyseisille ruhoille; tässä yhteydessä on aiheellista säätää eroista lisämäärissä tiettyjen painoluokkien osalta; asetus (ETY) N:o 3886/92 olisi muutettava vastaavasti, edellä mainittuja toimenpiteitä olisi sovellettava vähentyvästi vuoden 1997 loppuun asti, ja naudanlihan hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3886/92 50 artiklan 3 kohtaan alakohta seuraavasti: "Ensimmäisessä alakohdassa tarkoitettua kahta palkkiota kuitenkin korotetaan: a) 20 päivän tammikuuta ja 30 päivän kesäkuuta 1997 välisenä aikana teurastettujen, enintään 110 kilogrammaa painavien eläinten osalta 10 ecua ruholta ja vähintään 110 kilogrammaa mutta enintään 120 kilogrammaa painavien eläinten osalta 5 ecua ruholta, b) 1 päivän heinäkuuta ja 31 päivän joulukuuta 1997 välisenä aikana teurastettujen, enintään 110 kilogrammaa painavien eläinten osalta 5 ecua ruholta ja vähintään 110 kilogrammaa mutta enintään 120 kilogrammaa painavien eläinten osalta 2,5 ecua ruholta." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä tammikuuta 1997. Komission puolesta Franz FISCHLER Komission jäsen (1) EYVL N:o L 296, 21.11.1996, s. 50 (2) EYVL N:o L 148, 28.6.1968, s. 24 (3) EYVL N:o L 391, 31.12.1992, s. 20 (4) EYVL N:o L 5, 9.1.1997, s. 17